ఆరోగ్య, కుటుంబ సంక్షేమ మంత్రిత్వ శాఖ
క్యాన్సర్ సంరక్షణ ప్రణాళిక మరియు నిర్వహణపై నవీకరణ
708 జిల్లా ఎన్సిడీ క్లినిక్లు, 194 జిల్లా కార్డియాక్ కేర్ యూనిట్లు, 301 డిస్ట్రిక్ట్ డే కేర్ సెంటర్లు మరియు 5671 కమ్యూనిటీ హెల్త్ సెంటర్ ఎన్సిడీ క్లినిక్లు ఎన్పిసిడిసిఎస్ ఆధ్వర్యంలో ఏర్పాటు చేయబడ్డాయి.
క్యాన్సర్, డయాబెటిస్, కార్డియోవాస్కులర్ డిసీజెస్ మరియు స్ట్రోక్  నివారణ మరియు నియంత్రణ కోసం జాతీయ కార్యక్రమం భారత ప్రభుత్వ ఆరోగ్య మరియు కుటుంబ సంక్షేమ శాఖ ద్వారా సాంకేతికంగా మరియు ఆర్థికంగా మద్దతు ఇస్తుంది. ఎన్పిసిడిసిఎస్ ఆధ్వర్యంలో 708 జిల్లా ఎన్సిడీ క్లినిక్లు, 194 జిల్లా కార్డియాక్ కేర్ యూనిట్లు, 301 జిల్లా డే కేర్ సెంటర్లు మరియు 5671 కమ్యూనిటీ హెల్త్ సెంటర్ ఎన్సిడి క్లినిక్లు ఏర్పాటు చేయబడ్డాయి. ఈ కార్యక్రమంలో మౌలిక సదుపాయాలను బలోపేతం చేయడం, మానవ వనరుల అభివృద్ధి, ఆరోగ్య ప్రమోషన్, ఆయుష్మాన్ భారత్ హెల్త్ వెల్నెస్ సెంటర్ కింద 30 ఏళ్లు మరియు అంతకంటే ఎక్కువ వయస్సు ఉన్నవారిని పరీక్షించడం, ముందస్తు రోగనిర్ధారణ మరియు నిర్వహణ మరియు తగిన స్థాయి ఆరోగ్య సంరక్షణ సదుపాయాన్ని సూచించడం వంటివి నిర్వహించబడతాయి.
క్యాన్సర్కు సరసమైన ఆరోగ్య సంరక్షణ మరియు చికిత్సను సులభతరం చేయడానికి కేంద్ర ప్రభుత్వం తృతీయ సంరక్షణ క్యాన్సర్ సౌకర్యాల పథకాన్ని బలోపేతం చేసింది. దీని కింద 19 రాష్ట్ర క్యాన్సర్ ఇన్స్టిట్యూట్లు  మరియు 20 తృతీయ కేర్ క్యాన్సర్ సెంటర్లు  ఈ పథకం కింద ఆమోదించబడ్డాయి. ఇప్పటివరకు 15 ఇన్స్టిట్యూట్లు పనిచేస్తున్నాయి. హర్యానాలోని ఝజ్జర్లో నేషనల్ క్యాన్సర్ ఇన్స్టిట్యూట్ మరియు కోల్కతాలోని చిత్తరంజన్ నేషనల్ క్యాన్సర్ ఇన్స్టిట్యూట్ రెండవ క్యాంపస్ కూడా స్థాపించబడ్డాయి.
ప్రస్తుతం ఉన్న మరియు కొత్త ఎయిమ్స్ మరియు ప్రధాన్ మంత్రి స్వాస్త్య సురక్ష యోజన  కింద అనేక అప్గ్రేడ్ చేసిన సంస్థలు కూడా క్యాన్సర్తో సహా ఎన్సిడీల చికిత్సపై దృష్టి సారిస్తున్నాయి. ప్రధాన మంత్రి జన్ ఆరోగ్య యోజన  కింద ఆరోగ్య బీమా కవరేజీ సామాజిక ఆర్థిక మరియు కుల గణన 2011  డేటాబేస్ నుండి గుర్తించబడిన 60 కోట్ల మంది లబ్ధిదారులకు ద్వితీయ లేదా తృతీయ సంరక్షణ ఆసుపత్రిలో చేరేందుకు ప్రతి కుటుంబానికి సంవత్సరానికి రూ.5 లక్షలు అందించబడ్డాయి.ఏబీ-పిఎంజేఏవై క్రింద చికిత్స ప్యాకేజీలు మందులు మరియు రోగనిర్ధారణ సేవలు వంటి వివిధ చికిత్స సంబంధిత అంశాలను చాలా సమగ్రంగా కవర్ చేస్తాయి.
వీటితో పాటు రాష్ట్రీయ ఆరోగ్య నిధి  మరియు ఆరోగ్య మంత్రి విచక్షణ గ్రాంట్  పథకం కింద క్యాన్సర్తో సహా ప్రధాన ప్రాణాంతక వ్యాధులతో బాధపడుతున్న దారిద్య్రరేఖకు దిగువన ఉన్న కుటుంబాలకు చెందిన పేద రోగులకు ఆర్థిక సహాయం అందించబడుతుంది.చికిత్స ఖర్చులో కొంత భాగాన్ని భరించడానికి హెచ్ఎండిజీ కింద గరిష్టంగా రూ.1,25,000/-వరకూ ఆర్థిక సహాయం అందించబడుతుంది. ఆర్ఏఎన్ అంబ్రెల్లా పథకం కింద అందించబడిన గరిష్ట ఆర్థిక సహాయం రూ.15 లక్షలు. రాష్ట్ర ప్రభుత్వాల సహకారంతో ప్రధాన మంత్రి భారతీయ జనౌషధి పరియోజన  కింద నాణ్యమైన జనరిక్ మందులు అందరికీ అందుబాటు ధరల్లో అందుబాటులో ఉంచబడ్డాయి. క్యాన్సర్ మందులను గరిష్ఠ రిటైల్ ధర కంటే తక్కువకు అందుబాటులో ఉంచాలనే లక్ష్యంతో ఆసుపత్రులు/సంస్థల్లో సరసమైన మందులు మరియు చికిత్స కోసం నమ్మదగిన ఇంప్లాంట్లు  ఫార్మసీ దుకాణాలు ఏర్పాటు చేయబడ్డాయి.
క్యాన్సర్ నివారణ & చికిత్స కోసం అవేర్నెస్ జనరేషన్ కూడా ఈ క్రింది మార్గాల్లో కేంద్రీకరించబడింది:
- ఆయుష్మాన్ భారత్ హెల్త్ వెల్నెస్ సెంటర్ పథకం ద్వారా సమగ్ర ప్రాథమిక ఆరోగ్య సంరక్షణ కింద వెల్నెస్ కార్యకలాపాలను ప్రోత్సహించడం మరియు క్షేత్ర స్థాయిలో లక్ష్య కమ్యూనికేషన్ ద్వారా క్యాన్సర్ నివారణ అంశం బలోపేతం చేయబడింది.
- క్యాన్సర్ గురించి ప్రింట్, ఎలక్ట్రానిక్ మరియు సోషల్ మీడియాను ఉపయోగించడం ద్వారా ప్రజలకు అవగాహన పెంచడానికి మరియు ఆరోగ్యకరమైన జీవనశైలిని ప్రోత్సహించడానికి జాతీయ క్యాన్సర్ అవగాహన దినోత్సవం, ప్రపంచ క్యాన్సర్ దినోత్సవాన్ని పాటించడం వంటి ఇతర కార్యక్రమాలు ఉన్నాయి.
- ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా  ద్వారా ఆరోగ్యకరమైన ఆహారం ప్రచారం చేయబడుతుంది.
- ఫిట్ ఇండియా ఉద్యమాన్ని యువజన వ్యవహారాలు మరియు క్రీడల మంత్రిత్వ శాఖ అమలు చేస్తోంది.
- వివిధ యోగా సంబంధిత కార్యకలాపాలను ఆయుష్ మంత్రిత్వ శాఖ నిర్వహిస్తుంది.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.